पाएं अपने शहर की ताज़ा ख़बरें और फ्री ई-पेपरडाउनलोड करें
तीन दिन पहले नहर में डूबे पुराना हमीदा के 20 वर्षीय लवप्रीत सिंह का शव ठसका हेड समीप आवर्धन नहर से मिला। सूचना पाकर पहुंची पुलिस ने शव को कब्जे में लेकर पोस्टमार्टम के बाद परिजनों को सौंप दिया। पुराना हमीदा में गढ़ी रोड निवासी गुरप्रीत सिंह ने बताया कि लवप्रीत रविवार दोपहर बाद अपने दोस्त साहिल के साथ गया था। वह हाथ धोने के लिए नहर में उतरा था।
इस दौरान उसका पैर फिसलने से वह नहर में डूब गया। इसकी सूचना रविवार को पुलिस को दी थी। तब से परिजन पुलिस की मदद से नहर में लवप्रीत की तलाश कर रहे थे। बुधवार सुबह पांच बजे आवर्धन नहर के ठसका हेड से शव मिलने की सूचना मिली। तब मौके पर जाकर शव की शिनाख्त लवप्रीत के रूप में की। हमीदा पुलिस चौकी से मामले के जांच अधिकारी सतपाल ने बताया कि लवप्रीत पैर फिसलने से नहर डूब गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn